หุ้นปิดเช้าปิดบวก 1,009.2 จุดเพิ่มขึ้น6.93จุด
หุ้นปิดเช้าวันนี้(18มี.ค.) ปิดบวก 1,009.2 จุดเพิ่มขึ้น6.93จุดเพิ่มขึ้น0.69% ด้วยมูลค่าการซื้อขาย 11,527 ล้านบาท ดัชนีปรับตัวขึ้นตลอดระหว่าง 1,007.20 จุด-1,010.65 จุด ด้วยแรงซื้อหุ้นพลังงานตามราคาน้ำมันที่ปรับตัวเพิ่มขึ้น
18 มี.ค. 2554

หุ้นปิดเช้าวันนี้(18มี.ค.) ปิดบวก 1,009.2 จุดเพิ่มขึ้น6.93จุดเพิ่มขึ้น0.69% ด้วยมูลค่าการซื้อขาย 11,527 ล้านบาท ดัชนีปรับตัวขึ้นตลอดระหว่าง 1,007.20 จุด-1,010.65 จุด ด้วยแรงซื้อหุ้นพลังงานตามราคาน้ำมันที่ปรับตัวเพิ่มขึ้น
นักวิเคราะห์บริษัทหลักทรัพย์โนมูระ พัฒนสินคาดดัชนี ปรับสูงขึ้น แต่ในกรอบจำกัด ปริมาณการซื้อขายปานกลาง แนวรับ996/992 จุด แนวต้าน 1011/1014 จุด ข่าวบวกต่อเศรษฐกิจโลก คือ ผลประชุมประเทศผู้นำเศรษฐกิจ7แห่ง(G-7 )เช้านี้ มีมติช่วยเหลือญี่ปุ่น (เงินเยนอ่อนค่าเทียบดอลลาร์สหรัฐ 2.5% NIX+2.7%)
ปัจจัยลบ คือ แรงกดดันเงินเฟ้อจากราคาน้ำมันดิบพุ่งขึ้น ยังคงมีต่อเนื่อง หลังจากสหประชาชาติ(ยูเอ็น)อนุมัติต่อเขตห้ามบินในลิเบีย (แต่ส่งผลดีต่อหุ้นกลุ่มพลังงาน)
นอกจากนั้นยังคาดว่า การปรับพอร์ตรอบใหม่ของต่างชาติ จะเกิดขึ้นต่อเมื่อ มีภาพชัดเจนว่าผลกระทบจากการรั่วไหลของสารกัมมันตรังสี โรงไฟฟ้านิวเคลียร์ญี่ปุ่น กระทบต่อเศรษฐกิจโลกน้อยหรือมากกว่าคาดการณ์ของตลาด โดยปัจจุบันส่วนใหญ่คาดว่าจะมีจำกัด แต่มีความเป็นไปได้สูงที่อาจจะแย่กว่าคาดกลยุทธ์ลงทุน พอร์ตระยะเดือนคงน้ำหนักเงินสด30-50%ของพอร์ต (รอซื้อที่990/980จุด ขึ้นอยู่กับการแพร่กระจายของสารกัมมันตรังสี) ส่วนเล่นสั้นคงการซื้อเ ก็งกำไรแบบมีจุดขายตัดขาดทุน กลุ่มเด่นวันนี้ น้ำมัน ถั่วเหลือง อาหาร โรงกลั่น